*P**roiect*

**GUVERNUL REPUBLICII MOLDOVA**

**H O T Ă R Î R E Nr.\_\_\_\_\_**

**din \_\_\_\_ \_\_\_\_\_\_\_\_\_\_\_ 2016**

În temeiul art. 55 alin. (7) din Legea nr.131 din 03.07.2015 privind achizițiile publice (Monitorul Oficial al Republicii Moldova, 2015, nr. 197-205, art. 402), Guvernul

**HOTĂRĂȘTE:**

* + 1. Se aprobă Regulamentul cu privire la achiziţia bunurilor şi serviciilor prin cererea ofertelor de preţuri, conform Anexei;
    2. Se abrogă Hotărîrea Guvernului pentru aprobarea Regulamentului cu privire la achiziţia bunurilor şi serviciilor prin cererea ofertelor de preţuri nr. 245 din 04.03.2008 (Monitorul Oficial, 2008, nr. 49-50, art. 314);
    3. Prezenta hotărîre intră în vigoare la data de 01.05.2016.

**PRIM-MINISTRU Pavel FILIP**

Contrasemnează:

Ministrul finanțelor Octavian Armașu

Anexă

la Hotărîrea Guvernului

nr.\_\_ din \_\_\_\_\_\_\_\_\_\_\_\_

**REGULAMENTUL**

**cu privire la achiziţia bunurilor şi serviciilor** **prin cererea ofertelor de preţuri**

# DISPOZIȚII GENERALE

## În sensul prezentului Regulament se folosesc următoarele noțiuni:

*anunț de participare* – informare ce se publică în Buletinul achizițiilor publice și conține informația prevăzută în Anexa nr. 3 din Legea privind achizițiile publice nr. 131 din 03.07.2015;

*cerere a ofertelor de prețuri* – procedură de atribuire a contractelor de achiziții de bunuri și/sau servicii care se prezintă conform unor specificații concrete;

*invitație de participare* – informare ce se remite de către autoritatea contractantă nemijlocit operatorului economic și care conține informații cu referire la denumirea şi sediul autorităţii contractante, caracteristicile tehnice şi cele ce ţin de calitatea bunurilor sau serviciilor solicitate, modalitatea întocmirii ofertelor, modul, locul şi termenul-limită de prezentare a ofertelor, termenul de valabilitate a ofertelor, clauzele principale ale contractului de achiziţie, cerințele de calificare ale ofertanţilor, criteriile de evaluare a ofertelor etc.

## Prezentul Regulament stabileşte temeiurile juridice de organizare şi desfăşurare a procedurii de cerere a ofertelor de preţuri, în scopul asigurării economisirii şi eficientizării achiziţiilor de bunuri şi servicii, satisfacerii necesităţilor autorităţilor contractante de bunuri şi servicii, participării largi a operatorilor economici în cadrul procedurilor de achiziţie publică şi dezvoltării concurenţei între aceştia.

## Contractul de achiziţie se încheie în conformitate cu planurile anuale de achiziţie, întocmite şi aprobate în modul stabilit.

## Autoritatea contractantă nu are dreptul să divizeze achiziţia prin încheierea de contracte separate, în scopul aplicării unei alte proceduri de achiziţie decît procedura care ar fi fost utilizată în conformitate cu Legea nr. 131 din 03 iulie 2015 privind achiziţiile publice, în cazul în care achiziţia nu ar fi fost divizată. Excepţie constituie achiziţia de bunuri şi servicii sezoniere, care presupune încheierea unor contracte separate pe diferite perioade de timp şi a căror condiţii de achiziţionare se modifică în funcţie de perioada în care sînt realizate.

## Contractele de achiziţie se încheie pe un an bugetar, însă pentru achiziţiile de bunuri şi servicii ale căror perioadă de realizare este mai mare de un an contractul poate fi încheiat pentru întreaga achiziţie, însă realizarea lor urmează a fi asigurată în limitele alocaţiilor anuale prevăzute în aceste scopuri şi precizate anual în contract.

# CONDIȚII DE APLICARE

## Procedura de achiziţie prin cererea ofertelor de preţuri se aplică de orice autoritate contractantă, interesată de achiziţia bunurilor sau serviciilor, necesare pentru satisfacerea cerinţelor sale, conform planului anual de achiziţii dacă de valoarea achiziţiei, fără taxa pe valoarea adăugată, nu depășește 400000 lei.

## La achiziția bunurilor şi/sau serviciilor a căror valoare estimativă nu depăşeşte, fără taxa pe valoarea adăugată, 150000 de lei, autoritatea contractantă transmite o invitație de participare, inclusiv utilizînd Lista operatorilor economici calificaţi, urmînd ca pînă la expirarea termenului-limită de depunere să fie înregistrare cel puţin trei oferte.

## La achiziția bunurilor şi/sau serviciilor a căror valoare estimativă depăşeşte, fără taxa pe valoarea adăugată, 150000 de lei, autoritatea contractantă publică anticipat un anunț de participare în Buletinul achiziţiilor publice.

# ÎNTOCMIREA ŞI TRANSMITEREA INVITAŢIEI/ANUNȚULUI DE PARTICIPARE

## Autoritatea contractantă întocmeşte invitaţia de participare în limba de stat sau, după caz, în una din limbile de circulaţie internaţională, conform modelului prezentat în anexa nr. 1 la prezentul Regulament.

## Autoritatea contractantă atribuie invitaţiei de participare un număr de înregistrare cu data corespunzătoare.

## Invitaţia de participare poate fi transmisă prin poştă, prin ridicare directă, prin fax, pe cale electronică, sau prin combinarea acestor mijloace. În toate cazurile acest fapt este înregistrat.

## Invitaţia de participare se transmite, în mod gratuit, concomitent tuturor operatorilor economici.

## În sensul pct. 8, autoritatea contractantă înaintează Agenţiei Achiziții Publice, în formă tipărită şi pe suport electronic, anunțul de participare conform modelului prezentat în anexa nr. 2 la prezentul Regulament.

## Autoritatea contractantă are dreptul de a solicita operatorului economic să prezinte informații, după caz, documente ce confirmă şi/sau demonstrează aptitudinea sa de realizare a ofertei propuse. Cerințele cu referire la calificarea operatorilor economici se prevăd expres în invitația/anunțul de participare.

## Operatorul economic poate solicita autorităţii contractante explicaţii pe marginea invitaţiei/anunțului de participare, cu cel puţin 3 zile calendaristice pînă la expirarea termenului de depunere a ofertelor. La orice demers de acest fel, autoritatea contractantă va răspunde în termen de o zi calendaristică, dar nu mai tîrziu de o zi pînă la expirarea termenului de depunere a ofertelor.

## Oferta se depune de către operatorul economic interesat la sediul autorității contractante prin orice mijloace prevăzute la punctul 11 din prezentul Regulament.

# PREZENTAREA OFERTELOR ŞI EXAMINAREA LOR

## Orice operator economic are dreptul de a se angaja sau nu într-o astfel de procedură de achiziţie.

## În invitaţia/anunțul de participare autoritatea contractantă stabileşte o dată-limită de prezentare a ofertelor, astfel încît operatorii economici să dispună de timp suficient pentru întocmirea ofertei şi a celorlalte documente solicitate.

## Ofertele prezentate cu întîrziere se înregistrează în modul corespunzător şi se returnează ofertanţilor fără a fi luate în considerare la etapa de evaluare.

## Termenul-limită de prezentare a ofertelor este de cel puţin 7 zile calendaristice – pentru bunuri şi 12 zile calendaristice – pentru servicii.

## Termenul indicat la punctul 20 al prezentului Regulament se calculează din momentul transmiterii invitaţiei de participare de către autoritatea contractantă sau în situaţiile prevăzute la punctul 8 al prezentului Regulament, din momentul publicării anunțului de participare în Buletinul achiziţiilor publice.

## Ofertele vor fi întocmite în limba de stat cu excepția cazurilor în care invitația/anunțul de participare prevede o altă limbă pentru întocmirea ofertelor.

## Operatorii economici vor proceda conform indicaţiilor din invitaţie/anunțul de participare şi vor prezenta oferta şi documentele de calificare respectînd termenul şi ora-limită specificate în aceasta/acesta.

## Oferta va fi întocmită clar, fără corectări, cu număr şi dată de ieşire, cu semnătura persoanei responsabile şi ştampila operatorului economic.

## În cazul prezentării ofertei şi, după caz, a documentelor de calificare solicitate în invitaţia/anunțul de participare prin fax sau pe cale electronică, oferta ştampilată şi semnată în original, precum şi, după caz, documentele de calificare se vor prezenta de către operatorul economic cîștigător, în termen de 5 zile lucrătoare de la solicitarea autorității contractante.

## Evaluarea ofertelor se efectuează în perioada de valabilitate a acestora.

## Pînă la expirarea termenului de valabilitate a ofertei, autoritatea contractantă poate propune ofertantului să prelungească acest termen. Ofertantul este în drept să accepte sau să respingă propunerea respectivă.

## În cazul în care ofertantul nu a informat autoritatea contractantă în scris despre prelungirea termenului de valabilitate a ofertei, se consideră că el a refuzat prelungirea acestuia.

## Autoritatea contractantă are obligația de a preciza în invitația/anunțul de participare criteriul de atribuire a contractului de achiziții publice.

## Criteriul de atribuire poate fi:

1) oferta cea mai avantajoasă din punct de vedere tehnico-economic;

sau

2) prețul cel mai scăzut;

## Autoritatea contractantă examinează şi evaluează ofertele doar conform criteriului prevăzut în invitaţia/anunțul de participare.

## Procedura de cerere a ofertelor de prețuri pentru care nu a fost publicat anunțul de participare în Buletnul achizițiilor publice se consideră desfășurată doar dacă au fost depuse cel puțin 3 oferte.

## Dacă, drept rezultat al invitaţiei de participare, nu a fost acumulat numărul necesar de oferte, prevăzut la punctul 32, rezultatele concursului se anulează şi concursul se organizează în mod repetat cu publicarea prealabilă a unui anunț de participare în Buletinul achizițiilor publice.

## Ofertele depuse de către operatorii economici se înregistrează în mod obligatoriu de către autoritatea contractantă la momentul depunerii.

## Fiecare operator economic va depune o singură ofertă de preţuri, fără dreptul de a fi modificată atît după termenul-limită de depunere, cît şi pe întreaga perioadă de executare a contractului.

## Pe durata evaluării ofertelor prezentate, între autoritatea contractantă şi operatorii economici nu se vor purta negocieri.

## Cîştigătoare este oferta care satisface toate cerinţele stabilite conform criteriului de evaluare prevăzut în invitaţie/anunțul de participare.

## Autoritatea contractantă descalifică ofertantul cînd constată că datele acestuia de calificare sunt eronate sau incomplete și respinge oferta cînd aceasta este anormal de scăzută, nu corespunde cerințelor expuse în invitația/anunțul de participare, ofertantul nu acceptă corectarea greșelilor aritmetice sau s-a constatat comiterea unor acte de corupere.

# ÎNCHEIEREA CONTRACTULUI

## Autoritatea contractantă, în termen de cel mult 3 zile după stabilirea ofertei cîştigătoare, va informa în scris toţi participanţii despre rezultatele procedurii de cerere a ofertelor de prețuri, precum și despre motivele respingerii în cazul ofertelor respinse și despre motivele descalificării în cazul ofertanților descalificați.

## Contractul va fi încheiat în termenul şi în condiţiile prevăzute în invitaţia/anunțul de participare.

## În termen de 5 zile de la data încheierii contractului sau acordului adiţional (privind modificarea/rezilierea contractului), autoritatea contractantă va întocmi şi va înainta spre examinare Agenţiei o dare de seamă.

## În cazul în care la procedura de cerere a ofertelor de prețuri nu a fost înaintată nici o ofertă, precum şi în cazul anulării acesteia, autoritatea contractantă, în termen de 5 zile după termenul-limită de depunere a ofertelor indicate în invitaţia/anunțul de participare, va prezenta Agenţiei darea de seamă.

## După examinarea dării de seamă, contractul de achiziţie va fi prezentat spre înregistrare în una din trezoreriile teritoriale ale Ministerului Finanţelor, dacă gestionarea resurselor financiare se efectuează prin intermediul sistemului trezorerial.

# DISPOZIȚII FINALE

## Litigiile apărute în legătură cu organizarea şi desfăşurarea procedurii de achiziţie prevăzute de prezentul Regulament se vor soluţiona în conformitate cu prevederile Legii privind achizițiile publice nr. 131 din 03.07.2015.

## Agenţia Achiziții Publice anulează rezultatele procedurii de cerere a ofertelor de prețuri, dacă va constata că aceasta nu a fost efectuată conform prevederilor legislaţiei cu incidenţă în domeniul achiziţiilor publice.

*Anexa nr. 1 la Regulamentul*

*cu privire la achiziţia bunurilor şi*

*serviciilor prin cererea ofertelor de preţuri*

**Invitație de participare**

[Formatul documentului nu va fi modificat]

*Nr. \_\_\_\_\_\_\_\_\_ din \_\_\_\_\_\_\_\_\_\_\_\_\_\_\_*

**Stimate Domnule Director,**

Vă informăm că se organizează procedura de cerere a ofertelor de prețuri privind achiziţionarea**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

denumirea obiectului achiziției

Luînd în consideraţie experienţa şi competenţa întreprinderii Dvs. în domeniu, solicităm participarea la concursul privitor la livrarea/prestarea bunurilor și/sau serviciilor descrise mai jos.

|  |  |  |  |  |  |  |
| --- | --- | --- | --- | --- | --- | --- |
| 1. **Denumirea autorităţii contractante: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 2. **IDNO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 3. **Tip procedură achiziție: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 4. **Obiectul achiziției: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 5. **Cod CPV: \_\_\_\_\_\_\_\_\_\_\_\_-\_\_** | | | | | | |
| **Nr. d/o** | **Cod CPV** | **Denumirea bunurilor/serviciilor solicitate** | **Unitatea de măsură** | **Cantitatea** | **Specificarea tehnică deplină solicitată, Standarde de referinţă** |
|  |  | *[Bunurile/serviciile necesare]* |  |  |  |
|  |  |  |  |  |  |

1. **Termenul de livrare/prestare solicitat și locul destinației finale: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Documentele/cerinţele de calificare pentru operatorii economici includ următoarele:**   |  |  |  | | --- | --- | --- | | **Nr. d/o** | **Denumirea documentului/cerinței** | **Cerințe suplimentare față de document** | |  |  |  | |  |  |  |  * Operatorii economici interesaţi pot obţine informaţie suplimentară sau pot solicita clarificări de la autoritatea contractantă la adresa indicată mai jos:   **Denumirea autorităţii contractante**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Adresa**:  **Tel**:  **Fax**:  **E**-**mail:**  **Numele şi funcţia persoanei responsabile**:  **Întocmirea ofertelor**: Oferta și documentele de calificare solicitate vor fi întocmite clar, fără corectări, cu număr și dată de ieșire, cu semnătura persoanei responsabile și urmează a fi prezentate:   * pînă la: *[ora exactă]* * pe: *[data]* * pe adresa: *[denumirea autorităţii contractante şi locul concret de depunere a ofertelor (biroul)]*.   **Ofertele întîrziate** vor fi respinse.  **Criteriul de atribuire este:** *[oferta cea mai avantajoasă din punct de vedere tehnico-economic sau prețul cel mai scăzut]*  **Termenul de valabilitate a ofertelor:** *[număr de zile]*  **Garanția pentru ofertă:** *[se completează doar în cazurile în care în care se cere sau se indică „Nu se cere” ]*  *Toate ofertele trebuie să fie însoțite de garanție pentru ofertă în valoare de \_\_\_\_%. în formă de:*   * ***Garanție bancară*** *sau* * ***Transfer la contul autorității.***   *Plata prin transfer se va efectua în adresa [denumirea organizaţiei], cu nota “Garanția pentru ofertă la licitația publică nr.\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_”, conform următoarelor detalii:*  *(a) beneficiarul plăţii [indicaţi];*  *(b) datele bancare [indicaţi];*  *(c) codul fiscal [indicaţi];*  *(d) contul de decontare [indicaţi];*  *(e) contul trezorerial [indicaţi];*  *(f) contul bancar [indicaţi];*  *(g) trezoreria teritorială [indicaţi].*  **Contestațiile depuse pe marginea procedurii de cerere a ofertelor de prețuri se depun la sediul Agenţia Naţională pentru Soluţionarea Contestaţiilor la adresa :** *[indicați adresa]*  Autoritatea contractantă  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (semnătura)  L.Ş,  Ex. \_\_\_\_\_\_\_\_\_  Tel.\_\_\_\_\_\_\_\_\_ |

*Anexa nr. 2 la Regulamentul*

*cu privire la achiziţia bunurilor şi*

*serviciilor prin cererea ofertelor de preţuri*

|  |  |  |  |  |  |  |  |
| --- | --- | --- | --- | --- | --- | --- | --- |
| |  | | --- | | **Anunț de participare**  [Formatul documentului nu va fi modificat] | | | | | | | |
| 1. **Denumirea autorităţii contractante: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 2. **IDNO: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 3. **Tip procedură achiziție: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 4. **Obiectul achiziției: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** 5. **Cod CPV: \_\_\_\_\_\_\_\_\_\_\_\_-\_\_**   Acest anunț de participare este întocmit în scopul achiziţionării \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [obiectul achiziţiei]  conform necesităţilor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  [denumirea autorităţii contractante]  (în continuare – Cumpărător) pentru perioada bugetară 20\_\_\_\_, este alocată suma necesară din:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.  [sursa banilor publici]  Cumpărătorul invită operatorii economici interesaţi, care îi pot satisface necesităţile, să participe la procedura de achiziție privind livrarea/prestarea următoarelor bunuri /servicii: | | | | | | |
| **Nr. d/o** | **Cod CPV** | **Denumirea bunurilor/serviciilor solicitate** | **Unitatea de măsură** | **Cantitatea** | **Specificarea tehnică deplină solicitată, Standarde de referinţă** |
|  |  | *[Bunurile/serviciile necesare]* |  |  |  |
|  |  |  |  |  |  |

1. **Termenul de livrare/prestare solicitat și locul destinației finale: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Documentele/cerinţele de calificare pentru operatorii economici includ următoarele:**   |  |  |  | | --- | --- | --- | | **Nr. d/o** | **Denumirea documentului/cerinței** | **Cerințe suplimentare față de document** | |  |  |  | |  |  |  |  * Operatorii economici interesaţi pot obţine informaţie suplimentară sau pot solicita clarificări de la autoritatea contractantă la adresa indicată mai jos:   **Denumirea autorităţii contractante**: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Adresa**:  **Tel**:  **Fax**:  **E**-**mail:**  **Numele şi funcţia persoanei responsabile**:  **Întocmirea ofertelor**: Oferta și documentele de calificare solicitate vor fi întocmite clar, fără corectări, cu număr și dată de ieșire, cu semnătura persoanei responsabile și urmează a fi prezentate:   * pînă la: *[ora exactă]* * pe: *[data]* * pe adresa: *[denumirea autorităţii contractante şi locul concret de depunere a ofertelor (biroul)]*.   **Ofertele întîrziate** vor fi respinse.  **Criteriul de atribuire este:** *[oferta cea mai avantajoasă din punct de vedere tehnico-economic sau prețul cel mai scăzut]*  **Termenul de valabilitate a ofertelor:** *[număr de zile]*  **Garanția pentru ofertă:** *[se completează doar în cazurile în care în care se cere sau se indică „Nu se cere” ]*  *Toate ofertele trebuie să fie însoțite de garanție pentru ofertă în valoare de \_\_\_\_%. în formă de:*   * ***Garanție bancară*** *sau* * ***Transfer la contul autorității.***   *Plata prin transfer se va efectua în adresa [denumirea organizaţiei], cu nota “Garanția pentru ofertă la licitația publică nr.\_\_\_\_\_\_\_\_\_ din \_\_\_\_\_\_\_\_\_\_\_\_\_\_\_”, conform următoarelor detalii:*  *(a) beneficiarul plăţii [indicaţi];*  *(b) datele bancare [indicaţi];*  *(c) codul fiscal [indicaţi];*  *(d) contul de decontare [indicaţi];*  *(e) contul trezorerial [indicaţi];*  *(f) contul bancar [indicaţi];*  *(g) trezoreria teritorială [indicaţi].*  **Contestațiile depuse pe marginea procedurii de cerere a ofertelor de prețuri se depun la sediul Agenţia Naţională pentru Soluţionarea Contestaţiilor la adresa :** *[indicați adresa]* |